Wunpawng Mungdan Shanglawt Hpung gaw, Mungshawa Rawt Malan Masa hte maren, Mungdan Shanglawt Pandung de woi awn saw a nga ai re majaw, mungshawa rawt malan ai hkrang de pru wa hkra lawu de na lam ni hpe ahkyak shatai galaw gunhpai sa wa ra ai.
-
(1) Mung sha wa wa a ntsa kam sham ra ai.
Mung sha wa hta up rawng nga ai ning gun,uprawng nga ai lam hpe chye ra ai.
Mung sha wa ninggun dating lawm yang chyu sha rawt malan lam awng dang lu ai lam hpe hkap la ra ai.
-
(2) Mung shawa hpe kahkyin gum din ra ai.
Mung sha wa hta up rawng nga ai ning gun hpe rawt malan hpung tun kaba byin tai wa hkra jasu sharawt la ra ai. Mungmasa machye machyang bang ya ra ai. Mungdan Shanglawt Majan gaw Mungshawa A Majan, Mungshawa a akyu ara a matu gasat ai majan re lam hpe chye na shangun ra ai.
Mungshawa a akyu ara hpe lu la na matu rawt malan gasat na lit hte ahkang aya gaw mungsha wa hta gaja wa nga ai lam ni chye na hkra htai hparan dan ra ai. Mungshawa yawng shada myit mang hkrum kahkyin gumdin nna shabawn shangang da ai Rawt Malan Ninggun gaw gara daram ja nga ai lam htai dan madun dan ra ai. Mungshawa a rawt malan lam hta Mungshawa a Gawng Malai rai nga ai Wunpawng Mungdan Shanglawt Hpung Woi awn ai kata e mungdan ting hta na mungshawa yawng myit hkrum kahkyin gumdin nna gasat ra ai Shanglawt Hpung woi awn ai kata e mungdan ting hta na mung shawa yawng myit hkrum kahkyin gumdin nna gasat ra ai Shanglawt Majan hpe da kring da lang gasat ra ai.
-
(3) Mungshawa hpe sinat laknak shalang ra ai.
Mungdan shara shagu kahtawng shagu, htinggaw shagu, Masha shagu shamu shamawt lawm ai Mungshawa A Majan byin hkra galaw ra ai. Hpyen Dap e hkrai sha sinat laknak hpai ai n rai,
mungdan ting gaw sinat laknak hpai ra ai. Hpyen la gaw Mungdan masha, Mungdan masha gaw Hpyen la rai ra ai.
-
(4) Mung shawa hta law grau htum ai rai nga ai yi sun hkau na masha, makan galaw masha ni hte,san masha ni hpe Rawt
Malan Ning-gun Madung shatai ra ai. N dai Masha ni gaw, kaga masha ni hta grau nna kam ging ai ninggun dat lu ai
masha ni rai ma ai.
-
(5) Galoi naten hta rai tim,Wunpawng Mungdan Shanglawt Hpung gaw,Mungshawa hta na law malawng rai nga ai.Yisun
hkauna masha, makan galaw masha ni hte san masha ni a gawng malai tai nga ra ai.
Ndai mungshawa ni hta hkap la lu ai madang hta machye machyang bang ya nna masha hpe sharawt la let, ma gam bungli madang hpe mung sharawt saw a ra ai.
Mungshawa n-ra sharawng ai lam hpe tup hkrak koi gam nna, mungshawa ra sharawng ai lam ni hte maren mungshawa ni hpe woi awn sa wa ra ai. Mungshawa hpe mungmasa machye machyang hpaji myit jahpaw ya tawn ai rai yang, mungshawa a sharawng awng ai lam mung ahkying aten hta hkan nna gaja wa mungshawa hta teng sha ra nga ai lam majing ni rai nga ai, mung shawa a myit ra sharawng ai lam ni hpe atsawm sagawn hka ja la nhtawm, gaja wa tatut bungli galaw mai ai bungli masing tai hkra jahkrup jahtuk lajang la nna mungshawa hpe bai masat jahkrat ya ra ai. Dai zawn masat jahkrat ai bungli hpe mungshawa ni galaw wa ai shaloi bai hkan maram yu na. Tatut bungli galaw wa ai kaw lu la ai hpaji ningnan ni hte grau htap htuk grau madang tsaw ai bungli masing langai mi shabyin la lu na re.
Ndai hku nna Hpung Amu gun masha ni mung, mungshawa ni mung, bungli galaw let hpaji jat la lu ai hpaji hte grau madang tsaw ai bungli bai shabyin, dai bungli kaw nna grau tsaw ai Hpaji bai lu la rai nna machye machyang lam magup rawt galu kaba wa wa rai.
Do not move an ancient boundary stone set up by your ancestors.''( Proverbs 22:28 )
Daw – X Mungshawa kahkyin Gumdin Lam. de bai matut na
kac_Latn unk kac_Latn kac_Latn kac_Latn unk kac_Latn kac_Latn kac_Latn unk kac_Latn kac_Latn kac_Latn unk kac_Latn kac_Latn kac_Latn unk kac_Latn kac_Latn kac_Latn kac_Latn kac_Latn eng_Latn kac_Latn